apāṃ hī̀yám pr̥ṣṭhaṃ yónirhī̀yámagnéḥ samudrámabhítaḥ pínvamānamíti samudro hòmā́mabhítaḥ pínvate várdhamāno mahāṃ ā́ ca púṣkara íti várdhamāno mahīyasva púṣkara ítyetáddivo mā́trayā varimṇā́ prathasvétyanuvímārṣṭyasau vā́ ādityá eṣò 'gnírno haitámanyó divó varimā yántumarhati dyaúrbhūtvaìnaṃ yachétyevaìtádāha svarājópaddhāti svā́rājyaṃ hyápā́ṃ sādayitvā sū́dadohasā́dhivadati tásyokto bándhuḥ